På midten av 1960-tallet var Hiseman studiomusiker blant annet på den tidlige Arthur Brown-singelen . Han ble medlem av gruppa John Mayall & the Bluesbreakers i 1968, og medvirket på det kjente albumet . I april 1968 sluttet han i Bluesbreakers for å danne et band som senere har blitt betegnet som et banebrytende jazzrock-/progressive rock-band, og som fikk navnet Colosseum. Colosseum ga ut fire studioalbum og et konsertalbum, hvor fra 1969 er det mest kjente. Colosseum ble oppløst i november 1971, så i 1972 dannet Hiseman bandet Tempest sammen med Allan Holdsworth, Mark Clarke og Paul Williams. Tempest ga ut to album og ble oppløst i 1974. I 1975 dannet han det progressive jazzrock-bandet Colosseum II med Gary Moore, Don Airey, Neil Murray og Mike Starrs. Hiseman spilte deretter i noen jazzgrupper, ofte sammen med sin kone, saksofonisten Barbara Thompson, som han spilte inn og produserte mer enn 15 album med.